VSRS Sklep II DoR 40/2025
Sodna praksa Vrhovnega sodišča, 2025-04-16

Vladimir Horvat (preds.), dr. Mateja Končina Peternel (poroč.), Tomaž Pavčnik

CIVILNO PROCESNO PRAVO - OBLIGACIJSKO PRAVO - POGODBENO PRAVO - STVARNO PRAVO - ZEMLJIŠKA KNJIGA

lastninjenje - lastninska pravica na nepremičnini - parkirno mesto - originarna pridobitev lastninske pravice - pridobitev lastninske pravice na podlagi zakona - priposestvovanje - pravnoposlovna pridobitev lastninske pravice - kupoprodajna pogodba - zmota - skrbnost - vpis v zemljiško knjigo - dobra vera - raziskovalna dolžnost - delna ugoditev predlogu - dopuščena revizija - zaupanje v zemljiško knjigo - ugoditev predlogu za dopustitev revizije

Revizija se dopusti glede vprašanja: ali se v okoliščinah konkretnega primera tožnica lahko v razmerju do toženke učinkovito sklicuje na načelo zaupanja v zemljiško knjigo oziroma na lastno vknjižbo lastninske pravice v zemljiški knjigi pri spornem parkirnem mestu št. 4?

Revizija se dopusti glede vprašanja: ali se v okoliščinah konkretnega primera tožnica lahko v razmerju do toženke učinkovito sklicuje na načelo zaupanja v zemljiško knjigo oziroma na lastno vknjižbo lastninske pravice v zemljiški knjigi pri spornem parkirnem mestu št. 4?

1. Tožnica s tožbo od sodišča zahteva, naj toženki naloži, da ji je dolžna vrniti nepremičnino ID znak del stavbe ... (v naravi parkirno mesto s talno oznako št. 4 v parkirni hiši na naslovu ...) ter ji prepove, da v bodoče s katerokoli vrsto vozil ustavi, ali parkira na navedeni nepremičnini, ali s podobnim ravnanjem in obnašanjem posega v tožničino neposredno posest te nepremičnine.

2. Sodišče prve stopnje je tožbeni zahtevek zavrnilo.

3. Sodišče druge stopnje je pritožbi tožnice ugodilo in sodbo sodišča prve stopnje spremenilo, tako da je tožbenemu zahtevku ugodilo.

4. Toženka predlaga, naj Vrhovno sodišče revizijo dopusti glede vprašanj:

- Ali sme pritožbeno sodišče brez oprave glavne obravnave ugotoviti drugačno dejansko stanje, kot ga je ugotovilo prvostopno sodišče, če je tega pri izvajanju dokazov, tudi zaslišanju strank, vodilo drugačno materialno oziroma procesno gledanje, kot ga vidi drugostopno sodišče?

- Ali se v konkretnem primeru tožnik v razmerju do toženca lahko učinkovito sklicuje na načelo zaupanja v zemljiško knjigo oziroma na lastno vknjižbo lastninske pravice v zemljiški knjigi pri spornem parkirnem mestu št. 4?

- Ali je mogoč obstoj pravno upoštevne dejanske zmote, če je predmet nakupa ob sočasni prisotnosti pogodbenikov nedvoumno in natančno določen s prodajalčevim prikazom točno določene nepremičnine, in dogovorjen s kupčevim strinjanjem, da kupi natančno to nepremičnino?

6. Pogoji za dopustitev revizije iz prvega odstavka 367.a člena Zakona o pravdnem postopku (v nadaljevanju ZPP) so v obravnavanem primeru izpolnjeni glede pravnega vprašanja, opredeljenega v izreku sklepa. Vrhovno sodišče je zato revizijo v tako začrtanem obsegu dopustilo (tretji odstavek 367.c člena ZPP).

7. Odločalo je v senatu, navedenem v uvodu odločbe. Odločitev je sprejelo soglasno (sedmi odstavek 324. člena ZPP).

Zakon o pravdnem postopku (1999) - ZPP  - člen 367a, 367a/1, 367c, 367c/3

Obligacijski zakonik (2001) - OZ  - člen 6, 16, 46, 435

Stvarnopravni zakonik (2002) - SPZ  - člen 10, 43

Zakon o zemljiški knjigi (2003) - ZZK-1  - člen 8

Zakon o lastninjenju nepremičnin v družbeni lastnini (1997) - ZLNDL  - člen 3

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.